पाएं अपने शहर की ताज़ा ख़बरें और फ्री ई-पेपरडाउनलोड करें
जसवाड़ी रोड स्थित रामनगर मल्टी में 17 वर्षीय मंदबुद्धि किशोरी के साथ अश्लील हरकत करने के बाद आरोपी लक्ष्मण पिता सजनलाल सिसोदिया निवासी चीराखदान के खिलाफ एफआईआर दर्ज होने पर आरोपी की पत्नी व उसके साथियों ने मल्टी में हंगामा किया। इसके बाद ऑटो भरकर पुलिस थाने पहुंचे। यहां आरोपी पक्ष की ओर से कार्रवाई का विरोध कर आरोपी को छोड़ने का दबाव बनाया गया।
इस दौरान टीआई बीएल मंडलोई ने हंगामा कर रहे लोगों को फटकार लगाते हुए कहा आरोपी का पक्ष लेने से पहले उस मंदबुद्धि बालिका की तरफ देख लो। मामले में पुलिस ने आरोपी लक्ष्मण के खिलाफ धारा 354 सहित पॉक्सो एक्ट के तहत प्रकरण दर्ज किया।
वहीं प्रकरण को लेकर हंगामा कर रही आरोपी की पत्नी रीना सहित साथ आई महिलाएं सीमा, उर्मिला, सपना, जितेंद्र, आशा व गीता के खिलाफ धारा 188 के तहत प्रकरण दर्ज किया। पीड़िता ने पुलिस को दिए बयान में आरोपी का नाम व उसके द्वारा की गई अश्लील हरकतों को इशारों से बताया। टीआई बीएल मंडलोई व रामनगर पुलिस चौकी प्रभारी रमेश मोरे ने आरोपी को गिरफ्तार किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn